ኢትዮጵያውያን ውብ ባህላቸውን ሊጠብቁት እንደሚገባ በጎንደር የጥምቀት በዓል የታደሙ የውጭ ሀገራት ጎብኝዎች አሳሰቡ።
በጎንደር ከተማ አስተዳደር እየተከበረ ባለው የጥምቀት በዓል በርካታ ቁጥር ያላቸው የውጭ ሀገራት ጎብኚዎች ተገኝተዋል። አብመድ ያነጋገራቸው ለተከታታይ አምስት ዓመታት ጥምቀትን በጎንደር ያሳለፉት እንግሊዛዊ ማቲው ጆ በጎንደር የሚከወነው የጥምቀት በዓል ማራኪ መሆኑን ገልጸዋል።‹‹በጥምቀት በዓል ኢትዮጵያዊ ለዛ ያለው አለባበስና ውበት ብቻ ሳይሆን ደስተኛ ስሜት የሚፈጥረው ጋባዥ ፈገግታም በየዓመቱ እንድመጣ ይገፋፋኛል። እኔም እስኪደርስ በጉጉት ነው የምጠብቀው›› ብለዋል አስተያዬት ሰጭው።ከዓለም የማይዳሰሱ ቅርሶች ተርታ እንዲመዘገብ መደረጉ ተገቢነት ያለው መሆኑን የገለጹት እንግሊዛዊው ኢትዮጵያውያን ይህን ውብ ባህላቸውን ሊጠብቁት እንደሚገባም አሳስበዋል።